PSH ตีตลาดอีคอมเมิร์ซ! รุกจับมือ Shopee เปิดจองบ้านราคา 6 บาท เริ่ม 6 มิ.ย.-6 ก.ค.62
PSH ตีตลาดอีคอมเมิร์ซ! รุกจับมือ Shopee เปิดจองบ้านราคา 6 บาท เริ่ม 6 มิ.ย.-6 ก.ค.62
PSH ตีตลาดอีคอมเมิร์ซ! รุกจับมือ Shopee เปิดจองบ้านราคา 6 บาท เริ่ม 6 มิ.ย.-6 ก.ค.62
4 มิ.ย. 2562

นางสาวอังคณา ลิขิตจรรยากุล ผู้ช่วยกรรมการผู้จัดการ สายงานการตลาดองค์กร บริษัท พฤกษา เรียลเอสเตท ในกลุ่ม บริษัท พฤกษา โฮลดิ้ง จำกัด (มหาชน) หรือ PSH และนางสาวอากาธา โซห์ หัวหน้าฝ่ายการตลาด บริษัท ช้อปปี้ (ประเทศไทย) ผู้นำแพลตฟอร์มอีคอมเมิร์ซในเอเชียตะวันออกเฉียงใต้และไต้หวัน ร่วมทำ Strategic Partner เปิดตัว Pruksa Official Shop ที่ Shopee พร้อมด้วย Exclusive Deal ซื้อ Pruksa Voucher มูลค่า 10,000 บาท ในราคาพิเศษเพียง 6 บาท
โดย Pruksa Voucher สามารถใช้จองโครงการทาวน์โฮม บ้านเดี่ยว และคอนโดมิเนียมทำเลศักยภาพกว่า 59 โครงการ มากกว่า 700 ยูนิต  ตั้งแต่วันที่ 6 มิ.ย.-6 ก.ค.62 นอกจากนี้ลูกค้าที่จองและโอนกรรมสิทธิ์ก่อน 30 ก.ย.62 นี้  รับเพิ่มอีก 5,000 Coins
สำหรับความร่วมมือครั้งนี้ถือเป็นการเปิดประสบการณ์รูปแบบใหม่ในการซื้อที่อยู่อาศัยผ่านช่องทางแอพพลิเคชั่นและเว็บไซต์ Shopee อีกทั้งยังเป็นการเพิ่มช่องทางการขายให้เข้าถึงผู้บริโภคในยุคดิจิทัลมากขึ้น ด้วยจำนวนผู้ใช้งานชาวไทยมากกว่า 30 ล้านคน การร่วมมือในครั้งนี้จะช่วยต่อยอดธุรกิจในช่องทางออนไลน์ให้พฤกษาสามารถเข้าถึงกลุ่มผู้ใช้งานทั่วประเทศ ถือเป็นการยกระดับอสังหาริมทรัพย์ไทยเข้าสู่อีคอมเมิร์ซอย่างเต็มรูปแบบ